Document ID: /roh_data/filtered/fineweb-2-filterrobots_roh.jsonl.gz/32133

En il cas da corrupziun en l'uffizi da migraziun tessinais ha la polizia arrestà duas ulteriuras persunas. Als dus umens vegnia tranter auter reproschà d'avair sfalsifitgà documents e d'avair promovì l'immigraziun e la dimora illegala da persunas, uschia la polizia tessinaisa.
En il center dal cas da corrupziun stat in anteriur possessur d'ina firma da construcziun tessinaisa. L'um duai avair procurà per numerusas persunas lubientschas da dimora illegalas en il Tessin ed auters chantuns. En tut vegnan fin ussa 11 persunas suspectadas d'esser entretschadas en il scandal.
RR novitads 20:00